Pavel Sibyla

Pavel Sibyla (* 1. apríl 1978, Detva) je slovenský spisovateľ a publicista.

 Životopis 
Narodil sa v Detve, vyrastal v Hriňovej. V roku 2002 sa stal absolventom histórie na Trnavskej univerzite v Trnave.

Publikovať začal v roku 2004 v denníku SME a neskôr v rokoch 20082014 bol reportérom ekonomického týždenníka TREND. V roku 2013 založil internetový magazín Mono a stal sa jeho prvým šéfredaktorom.magazín Mono, 2013

Od novembra 2014 do júla 2015 bol vedúcim odboru vnútornej politiky Kancelárie prezidenta SR počas mandátu Andreja Kisku. Z tejto pozície odišiel aby sa stal v rokoch 2015 až 2018 výkonným riaditeľom Nadácie Zastavme korupciu.Pavel Sibyla, Nadácia zastavme korupciu Od januára 2022 bol riaditeľom Slovenského literárneho centra. 8. januára 2025 ho ministerka kultúry Martina Šimkovičová bez udania dôvodu odvolala.

 Tvorba 
V roku 2009 mu vyšli dve prozaické knihy - zbierka poviedok Coffee stories alebo Deň ako každý iný, a generačná novela Niečo o orchideách.Coffee stories alebo Deň ako každý iný, Pavel Sibyla, 2009 Najmä druhá menovaná kniha sa stretla s pozitívnym ohlasom u kritikov.

Nové Sibylove poviedky boli uverejnené v zborníkoch Päť x päť (2011) a Nefajčiť zakázané (2012).

V roku 2022 mu vo vydavateľstve Literárna bašta vyšla tretia kniha s názvom Na prelome apríla a mája. Okrem fiktívneho príbehu tridsiatnika Mila sa v nej nachádza aj historická línia zachytávajúca osudy Gustáva Husáka a Imricha Karvaša.

 Ocenenia 
V roku 2010 zvíťazil v národnom kole European Year Journalist AwardEuropean Year Journalist Award, Winners list, 2010 za článok o podozrivom zaraďovaní rómskych detí do špeciálnych škôl. Neskôr získal Novinársku cenu v kategórii najlepšia reportáž (2014).Novinárska cena, najlepšia reportáž, 2014

 Politická činnosť 
Pavel Sibyla sa v septembri 2018 stal členom hnutia Progresívne Slovensko.Progresívne Slovensko, Pavel Sibyla, vstup, 2018 V máji roku 2019 bol zvolený za člena predsedníctva hnutia. Funkciu zastával do júna 2020.

V parlamentných voľbách vo februári 2020 kandidoval na 18. mieste kandidátky koalície PS/SPOLU. Vo voľbách získal 8 289 hlasov, po zohľadnení preferenčných hlasov sa umiestnil na 16. mieste kandidátky. Kvôli výsledku koalície sa do parlamentu nedostal.

 Referencie 

Kategória:Slovenskí politici
Kategória:Politici Progresívneho Slovenska
Kategória:Absolventi Trnavskej univerzity v Trnave
Kategória:Laureáti Novinárskej ceny
Kategória:Osobnosti z Detvy